Kriminálka 5. C

Kriminálka 5. C (pôvodný názov Malí veľkí detektívi, ) je historicky prvý česko-slovenský kriminálny seriál pre deti v spolupráci RTVS s Českou televiziou. Seriál, ktorý sa skladá z 13 častí, mal premiéru 1. septembra 2019 na ČT :D a 15. septembra 2019 na Jednotke.

Do riešenia prípadov pašovania a nelegálneho obchodovania exotických zvierat sa pustia malí detektívi z 5. C. Skupinu malých detektívov vedie Petr Mikina, pomáha mu sesternica Eliška, brat Filip, spolužiaci Kája a Igor, ktorý sa do Zlína práve prisťahoval zo Slovenska.

Obsadenie 

 Matěj Sedlák ako Petr Mikina ml., zakladateľ a šéf detektívnej partičky
 Kateřina Vorlová ako Eliška Hálková, Petrova a Filipova sesternica
 Milo Kay Alexander Kennedy ako Filip Mikina, Petrov mladší brat
 Andy Kummer ako Igor Urbánek
 Matěj Havelka ako Kája Karásek
 Tamara Pčolková ako Beáta Kramárová, Agátina sestra – dvojča
 Žofia Zatopková ako Agáta Kramárová, Beátina sestra – dvojča
 Martin Myšička ako Petr Mikina st., Petrov a Filipov otec
 Lenka Krobotová ako Dana Mikinová, Petrova a Filipova matka
 Roman Zach ako pán Karásek, Kájov otec
 Bolek Polívka ako kapitán Vlček, Igorov dedo a kriminalista na dôchodku
 Zuzana Konečná ako Edita Kramárová, matka dvoch sestier Beáty a Agáty
 Veronika Lapková Dorota Straková, mladá televízna reportérka
 Jan Dolanský ako policajt
 Michaela Majerníková ako Miriam Urbánková, Igorova matka
 Miroslav Táborský ako učiteľ Vladimír Řepka
 Milan Lasica
 Ondrej Kovaľ

Produkcia

Kasting 

Detských protagonistov do seriálu hľadali tvorcovia na kastingoch, pre viacerých z nich ide o prvú skúsenosť pred kamerou. Prihlásilo sa okolo 500 záujemcov, z toho 200 na Slovensku. Polovica z nich prišla na kasting do Mlynskej doliny kvôli postavám slovenských dvojičiek Agáty a Beáty, ktoré sa tiež s partiou detektívov spriatelia.

Natáčanie 

Seriál sa začal natáčať 29. mája 2018 počas medzinárodného filmového festivalu v Zlíne. Rozpočet na výrobu 13 častí mal dosiahnuť 1,35 milióna €. Okrem Zlína a jeho zoologickej záhrady sa natáčalo v Brne, Pardubiciach, Prahe, Bratislave, na Devíne, Bytči, v Súľovských skalách, v Manínskej tiesňave a v Egypte. Keďže seriál je o obchodovaní so zvieratami, objavia sa v ňom tiež rôzne exotické papagáje, pavúky, motýle, varan, tiger, hady, orly, aligátor, ale i exotické rastliny, o pašovaní ktorých bude jeden z dielov seriálu. Realizáciu projektu finančne podporili Zlínsky kraj, Audiovizuálny fond a Ministerstvo kultúry Slovenskej republiky.

Seriál vznikol ako koprodukcia RTVS a České televize. Literárnu predlohu k seriálu napísal filmový historik, publicista a scenárista Pavel Taussig, ktorý autorsky stojí aj za oscarovým filmom Kolja. Režisérom seriálu je Juraj Nvota, tri epizódy zrežírovala Tereza Nvotová.

Série

Časti

1. séria (2019)

Referencie

Externé odkazy 

  na ČT :D
  na Jednotke
 
 
 

České televízne seriály
Slovenské televízne seriály
České kriminálne televízne seriály
Slovenské kriminálne televízne seriály
Televízne seriály z roku 2019